Den ortodokse kirke i Antiokia

Den ortodokse kirke i Antiokia og hele Østen eller det gresk-ortodokse patriarkat av Antiokia og hele Østen er et av de fire oldkirkelige patriarkatene i den ortodokse kirke.Greek Orthodox Patriarchate of Antioch and All the East, offisielt nettsted Kirkens jurisdiksjon omfatter Syria, Libanon, den tyrkiske provinsen Hatay og Irak. Det anslås at opptil 5 % av befolkningen i Syria og Libanon er gresk-ortodoks. Sammen med kirkens diaspora i Amerika, Australia og Europa tilsier dette et medlemstall på én til halvannen million. Det gjør den samtidig til den største kristne kirken i Syria og den nest største i Libanon.«Church of Antioch», OrthodoxWiki

Kirken regner sin historie tilbake til menigheten i Antiokia, som ble grunnlagt av apostelen Peter. Den ledes av patriarken av Antiokia, som i dag har sitt sete i Damaskus. Den nåværende patriarken av Antiokia er Johannes X (siden 2012).

De fleste av patriarkatets troende er arabisktalende og er konsentrert i Nord-Libanon og Syria. Kirken bruker hovedsakelig gammelgresk og arabisk som liturgiske språk.

 Historie 
Bispedømmet i Antiokia ble tidlig et av kristendommens mest betydningsfulle, noe som kom til uttrykk i at det fra konsilet i Kalkedon (451) har blitt omtalt som patriarkat. I æresrang lå bispedømmet dermed rett etter Roma, Bysants og Alexandria. Gjennom en rekke skismer (i 518, 687, 1098 og 1724) fins det i dag fem kirker som har et patriarkat i Antiokia. Det gresk-ortodokse er et av dem som kan påberope seg en kontinuerlig tradisjon fra apostolisk tid.

 Struktur 
 Bispedømmer i patriarkatets opprinnelige område 
 Akkar erkebispedømme  
 Aleppo og Alexandretta erkebispedømme (Aleppo)    
 Bagdad, Kuwait og hele Mesopotamia erkebispedømme      
 Beirut erkebispedømme  
 Bosra, Hauran og Jabal al-Arab erkebispedømme  
 Byblos og Batroun erkebispedømme  
 Hama erkebispedømme  
 Homs erkebispedømme  
 Laodicea erkebispedømme  
 Tripoli og el-Koura erkebispedømme  
 Tyr og Sidon erkebispedømme  
 Zahle og Baalbek erkebispedømme  

 Bispedømmer i diasporaen 
 Australia, New Zeland og Filippinene erkebispedømme (Sydney)      
 Buenos Aires og hele Argentina erkebispedømme  
 Frankrike, Vest- og Syd-Europa erkebispedømme (Paris)    
 Mexico, Venezuela, Mellom-Amerika og Karibia erkebispedømme (Mexico by)            
 Santiago og hele Chile erkebispedømme  
 São Paulo og hele Brasil erkebispedømme  
 Storbritannia og Irland erkebispedømme (London)    
 Tyskland og Sentral-Europa erkebispedømme (Köln)       
 Nord-Amerika erkebispedømme (Englewood)  
 Los Angeles og Vest-USA bispedømme  
 Miami og Sørøst-USA bispedømme  
 New York og Washington bispedømme  
 Ottawa, Øst-Canada and Nord-New York bispedømme    
 Toledo og Midtvesten bispedømme  
 Wichita og Sentral-USA bispedømme  
 Worcester og New England bispedømme  
 Oakland, Charleston og Østkysten bispedømme  

Det nordamerikanske erkebispedømmet utgjør med sine underordnete bispedømmer langt på vei en autonom delkirke.

 Øvrige enheter 
I tillegg kommer flere vikariater, deriblant et for Sverige og Nord-Europa, som formelt også har ansvar for Norge. Blant kirkens klostre er Deir Mar Elias-klosteret stavropegial, dvs. har rang som et eget bispedømme.

 «Datterkirker» 
To av de nåværende ortodokse kirkene var opprinnelig underlagt patriarkatet av Antiokia. De ble på ulike tidspunkt anerkjent som autokefale, er altså i dag fullstendig uavhengige kirker på lik linje med den ortodokse kirke i Antiokia. Kirkene som på denne måten ble utskilt fra patriarkatet Antiokia, er:
 Den kypriotiske ortodokse kirke (431)
 Den georgiske ortodokse kirke (486)

I tillegg kom katolikatet Abkhasia, som var en autokefal ortodoks kirke fra ca. 1470 til 1814.

 Referanser 

 Eksterne lenker 



Antiokia
Ortodokse kirke i Antiokia
Kategori:Damaskus